Germanwings let 9525
Let Germanwings 4U 9525 je bio planirani internacionalni let niskotarifne avionske kompanije Germanwings iz Barcelone do Düsseldorfa na dan 24. marta 2015. godine. Avion Airbus A320-200 koji je servirao navedeni let srušio se između mjesta Barcelonnette i mjesta Prads-Haute-Bléone u francuskoj regiji Provansa-Alpe-Azurna obala, oko 100 kilometara sjeverno od grada Nice. U trenutku nesreće u avionu se nalazilo 150 osoba.

Nesreća 

Let 4U 9525 uzletio je na stazi 07R Aerodroma Barcelona u Španiji 24. 3. 2015. godine oko 10:01 h (CET) te je trebao sletjeti na Aerodrom Düsseldorf u Njemačkoj istoga dana u oko 11:39 h (CET). U 10:27 h zrakoplov doseže ciljanu letnu razinu FL380 (oko 12.000 m n/v) na kojoj ostaje svega nekoliko minuta. U 10:31 h počinje naglo gubiti na visini, da bi u 10:53 h, u trenutku kada se nalazi na visini od oko 1.800 m, izgubio kontakt s radarom. Francuska agencija za civilnu avijaciju (fr. Direction générale de l'aviation civile, kratica: DGAC) proglašava stanje alarma i započinje mjere prema protokolu za avionske nesreće. Mjesto vjerojatnog pada aviona nalazi se na oko 1.500 m nadmorske visine u teško dostupnom planinskom prostoru Francuskih Alpi.

Uzroci nesreće 
Francuski državni tužitelj Brice Robin izvjestio je na konferenciji za novinare da je nakon analize podataka iz crne kutije ustanovljeno da je kopilot svjesno i namjerno promijenio putanju aviona kako bi ga srušio. Prema tužiteljevim riječima, pilot je nakratko izašao iz pilotske kabine, u međuvremenu je kopilot blokirao vrata i zabarikadirao se u samoj kabini. Pilot je molio da mu se kabina otvori, pa neuspješno pokušavao provaliti vrata. Cijelo je vrijeme do udara u planinu kopilot bio u tišini, živ i pri svijesti. Kopilot je identificiran kao dvadesetsedmogodišnji Andreas Lubitz.

Žrtve 
U nesreći je život izgubilo svih 144 putnika i 6 članova posade, od kojih su većina bili njemački i španski državljani. Pilot aviona je u trenutku nesreće imao 10 godina letačkog iskustva (6000 sati leta) u Germanwingsu i Lufthansi. S obzirom na broj žrtava, radi se o najvećoj avionskoj nesreći na prostoru Francuske od 1981. godine.

Avion 
U nesreći je sudjelovao avion Airbus A320-200 sa serijskim brojem 147 i registarskom oznakom D-AIPX. Prvi let avion je imao 29. 11. 1990. Dana 5. 2. 1991. godine dostavljen je prvom vlasniku Lufthansi. Godine 2003. Lufthansa avion predaje na korištenje svojoj podružnici Germanwingsu da bi 2004., uslijed poslovnog posrtanja Germanwingsa, bio ponovno vraćen u flotu Lufthanse. Od 31. 1. 2014. Avion ponovno koristi današnji vlasnik Germanwings.

Napomene 
  Uključuje dva putnika s dvojnim bosanskohercegovačko-njemačkim državljanstvom
  Uključuje jednog putnika s dvojnim meksičko-španskim državljanstvom.
  Uključuje jednog putnika s trojnim špansko-poljsko-britanskim državljanstvom.

Izvori

Vanjske veze 

 Germanwings: Flight 4U9525

2015
Avionske nesreće
Historija Francuske